
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 862 


10 Ιουλίου 2002 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Διορισμός Προέδρου στο Δ.Σ. του ΤΑΜΕΙΟΥ ΕΓ¬ 
ΓΥΗΣΗΣ ΚΑΤΑΘΕΣΕΩΝ (ΤΕΚ). 1 

Μετατροπή αδειών οδήγησης αυτοκινήτων ή μοτοσι- 
κλετώνπου εκδόθηκαν από χώρεςτηςτ. Σοβιετικής 

Ένωσης. 2 

Έκδοση χάρτη υποχρεώσεων προς τον καταναλωτή 
(Χ.Υ.Κ.) των φορέων παροχής συγκοινωνιακού έρ¬ 
γου του Ν. 2963/2001 (Α' 268). 3 

Εξίσωση συνθηκών εκμετάλλευσης λεωφορείων 

ΚΤΕΛ. 4 

Αναγραφή ή ανάρτηση διαφημίσεων στα αστικά και 
υπεραστικά λεωφορεία των φορέων παροχής συ¬ 
γκοινωνιακού έργου Ν. 2963/2001 (Α' 268). 5 

Τροποποίηση της αριθμ. 9600/ 6.9.2001 Απόφασης 
«Συγκρότηση Περιφερειακού Συμβουλίου Εθνικών 
Κληροδοτημάτων». 6 

ΔΙΟΡΘΩΣΕΙΣ ΣΦΑΛΜΑΤΩΝ 

Διόρθωση Σφάματος στην 261113/6.6.2002 απόφαση 
του Υπουργού Γεωργίας. 

ΑΠΟΦΑΣΕΙΣ 

Αριθ. 181234 Β. 1356 (1) 

Διορισμός Προέδρου στο Δ.Σ. του ΤΑΜΕΙΟΥ ΕΓΓΎΗΣΗΣ 
ΚΑΤΑΘΕΣΕΩΝ (ΤΕΚ). 

Ο ΥΠΟΥΡΓΟΣ ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις: 

α. Του άρθρου 51 του Ν.2324/95 (ΦΕΚ 146Α), όπως 
ισχύει μετά την αντικατάστασή του με το άρθρο 12 του 
Ν.2832/2000 (ΦΕΚ 141 Α). 

β. Του άρθρου 29Ατου Ν. 1558/85 (ΦΕΚ 187Α) «Κυβέρ¬ 
νηση και Κυβερνητικά όργανα» το οποίο προστέθηκε με 
το άρθρο 27του Ν.2081/92 (ΦΕΚ 154 Α). 

2. Το με ημερομηνία 17 Ιουνίου 2002 έγγραφο του Διοι¬ 
κητή της Τράπεζας της Ελλάδος. 


3. Το γεγονός ότι από την απόφαση αυτή δεν προκαλεί- 
ται δαπάνη σε βάρος του Κρατικού Προϋπολογισμού», 
αποφασίζουμε: 

1. Διορίζουμε τον Υποδιοικητή της Τ ράπεζας της Ελλά¬ 
δος Νικόλαο Παλαιοκρασσά ως Πρόεδροτου Διοικητικού 
Συμβουλίου του Ταμείου Εγγύησης Καταθέσεων (ΤΕΚ), 
για τον υπόλοιπο χρόνο της θητείας του παραιτηθέντος 
Νικόλαου Γκαργκάνα. 

2. Η αποζημίωση του Προέδρου του ΤΕΚ είναι αυτή που 
ορίζεται στην παράγραφο της απόφασής μας με αριθμό 
35559/Β.2019/3-10-2000 και η σχετική δαπάνη βαρύνει 
τον προϋπολογισμό του ΤΕΚ. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 2 Ιουλίου 2002 

Ο ΥΠΟΥΡΓΟΣ 

ΝΙΚΟΣ ΧΡΙΣΤΟΔΟΥΛΑΚΗΣ 
-♦- 

Αριθ. ΤΑΥΤ 26227/3451 (2) 

Μετατροπή αδειών οδήγησης αυτοκινήτων ή μοτοσικλετών 

που εκδόθηκαν από χώρες της τ. Σοβιετικής Ένωσης. 

ΟΙ ΥΠΟΥΡΓΟΙ 

ΕΞΩΤΕΡΙΚΩΝ - ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

Έχοντας υπόψη: 

1. Τις διατάξεις της παρ. 7 του άρθρου 10 του 
Ν.2801/2000 «Ρυθμίσεις θεμάτων αρμοδιότητας του 
Υπουργείου Μεταφορών και Επικοινωνιών και άλλες δια¬ 
τάξεις» (Α' 46). 

2. Τις διατάξεις της παρ. 1 του άρθρου 12 του 
Ν.2801/2000 (Α'46), μετις οποίες καταργήθηκεη διάταξη 
του πρώτου εδαφίου της παρ. 8 του άρθρου 16 του 
Ν.2465/97 (Α' 28). 

3. Το γεγονός ότι, από την εφαρμογή της παρούσας 
απόφασης δεν προκαλείται δαπάνη σε βάρος του Κρατι¬ 
κού Προϋπολογισμού, αποφασίζουμε: 

1. Στο τέλος της παρ. 1 του άρθρου 2 της 70041/820/98 
(Β' 928) απόφασης του Υπουργού Μεταφορών και Επικοι¬ 
νωνιών προστίθεται εδάφιο ως εξής: 

«Τα δικαιολογητικά υπό στοιχεία γ' και ε' υποβάλλονται, 
υποχρεωτικά, επικυρωμένα». 

2. Η απόφαση αυτή ισχύει από την ημερομηνία δημοσί¬ 
ευσής της στην Εφημερίδα της Κυβερνήσεως. 

ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 29 Απριλίου 2002 

οι ΥΠΟΥΡΓΟΙ 

ΕΞΩΤΕΡΙΚΩΝ ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

Γ. ΠΑΠΑΝΔΡΕΟΥ ΧΡ. ΒΕΡΕΛΗΣ 

-♦- 

Αρίθ.οικ. Β 36934/2805 (3) 

Έκδοση χάρτη υποχρεώσεων προς τον καταναλωτή 
(Χ.Υ.Κ.) των φορέων παροχής συγκοινωνιακού έργου 
του Ν.2963/2001 (Α'268) 

Ο ΥΠΟΥΡΓΟΣ ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

Έχοντας υπόψη: 

1. Τις διατάξεις της παραγράφου 2 του άρθρου 15 του 
Ν. 2963/2001 (Α'268). 

2. Το π.δ.229/94 (Α134) Γενικός κανονισμός Προσωπι¬ 
κού Κοινών Ταμείων Εισπράξεως Λεωφορείων (ΚΤΕΛ). 

3. Το άρθρο 29ατου Ν. 1558/85 (ΑΊ37) «Κυβέρνηση και 
κυβερνητικά όργανα» όπως σ’ αυτό προστέθηκε το άρ¬ 
θρο 27του Ν. 2801/92 (ΑΊ54) καιαντικαταστάθηκεμετην 
παράγραφο 2ατου άρθρου 1 του Ν. 2469/97 (Α'38). 

4. Το γεγονός ότι από τις διατάξεις της απόφασης αυ¬ 
τής δεν προκαλείται δαπάνη σε βάρος του κρατικού Προ¬ 
ϋπολογισμού, αποφασίζουμε: 

Εκδίδουμε το Χάρτη Υποχρεώσεων προς τον κατανα¬ 
λωτή, των φορέων παροχής συγκοινωνιακού έργου ως 
εξής: 

Άρθρο 1 

Υποχρεώσεις των Συγκοινωνιακών φορέων 

1. Οι συγκοινωνιακοί φορείς και τα όργανα αυτών, υπό¬ 
χρεο ύνται να: 

α. Εξυπηρετούν τις τακτικές λεωφορειακές γραμμές, 
που υπάγονται σε καθένα από αυτά. 

β. μεριμνούν για την καθαριότητα, την ευπρεπή εμφάνι¬ 
ση, την ασφαλή κυκλοφορία των λεωφορείων, καθώς και 
τη συντήρηση με σκοπό τη μείωση περιβαλλοντικών επι¬ 
πτώσεων από τη χρήση τους. Την υποχρέωση αυτή έχουν 
και οι ιδιοκτήτες των λεωφορείων. 

γ. εισπράττουν τα καθορισμένα αντίτιμα εισιτηρίων και 
αναρτούν σε εμφανή θέση το ισχύον τιμολόγιο. 

δ. τηρούν με ακρίβεια τα καθορισμένα δρομολόγια και 
δρομολογούν έκτακτα όποτε το επιβάλλουν οι ανάγκες 
εξυπηρέτησης του επιβατικού κοινού. 

ε. διατηρούν σε καλή κατάσταση σταθμούς, πρακτο¬ 
ρεία άφιξης και αναχώρησης λεωφορείων και στέγαστρα 
αναμονής επιβατών, τοποθετούν πινακίδες αφετηριών 
και στάσεων και λαμβάνουν γενικά κάθε μέτρο χρήσιμο 
για την εξυπηρέτηση του επιβατικού κοινού. 

στ. πληροφορούντο επιβατικό κοινό γιατο δίκτυο και τα 
δρομολόγια των επιβατικών γραμμών, καθώς και για κάθε 
άλλο χρήσιμο στοιχείο. 

ζ. προβαίνουν σε κρατήσεις θέσεων. Η κράτηση θέσεων 
είναι υποχρεωτική γιατο Κ.Τ.Ε.Λ. έως και μία ώραπριντην 
εκτέλεση του δρομολογίου, 
η. μεριμνούνγιατην ασφαλή μεταφορά των επιβατών, των 
αποσκευών αυτών και των ασυνόδευτων μικροδεμάτων, 
θ. μεριμνούν για την ακριβή εκτέλεση του προγραμμα¬ 
τισμένου έργου, ιδίως όσον αφορά τη συχνότητα, τηντή- 
ρηση των δρομολογίων, του χρόνου διαδρομής, 


ι. μεριμνούν για την ικανοποιητική εξυπηρέτηση των 
επιβατών κατά τη διάρκεια της μεταφοράς και κατά την 
παραμονή τους στους χώρους αναμονής και άφιξης-ανα- 
χώρησης λεωφορείων, 

ια. διαθέτουν οργανωμένες υπηρεσίες πληροφοριών 
(Γραφείο εξυπηρέτησης κοινού) στους σταθμούς αφιξο- 
αναχώρησης, 

ιβ. διαθέτουν οργανωμένη υπηρεσία παραλαβής δεμά¬ 
των και φύλαξης απολεσθέντων αντικειμένων, 

ιγ. απαγορεύουν τη μεταφορά εύφλεκτων και εκρηκτι¬ 
κών υλών, 

ιδ. απαγορεύουν τη μεταφορά ζώων, πλην των περι¬ 
πτώσεων ζώων συνοδείας αναπήρων ή μικρών κατοικί¬ 
διων ζώων, που μεταφέρονται με κατάλληλα γιατο σκοπό 
αυτόν μέσα. 

ιε. Τοποθετούν τόσο στους σταθμούς και τα πρακτο¬ 
ρεία όσο και μέσα στα λεωφορεία "Κιβώτια παραπόνων - 
υποδείξεων". 

ιστ. Απαγορεύουν τη μεταφορά παιδιών ηλικίας μέχρι 
έξι (6) ετών χωρίς πρόσωπο που να τα συνοδεύει. Το συ- 
νοδεύον τα παιδιά αυτά πρόσωπο επιμελείται της ασφα¬ 
λούς μεταφοράς αυτών και καταλαμβάνουν μαζί με το 
παιδί μία θέση επιβάτου η οποία ευρίσκεται όπισθεν άλ¬ 
λου καθίσματος. 

ιζ. Επιτρέπουν σε παιδιά ηλικίας από έξι (6) έως δεκα¬ 
πέντε (15) ετών να χρησιμοποιούν ανά τρία διπλό, ενιαίο 
κατά την έδρα και ερεισίνωτο, κάθισμα, εφ’ όσον ευρί- 
σκεται όπισθεν άλλου καθίσματος επιβάτου. 

ιη. Παρακολουθούν σε περιπτώσεις δυσμενών καιρικών 
συνθηκών, τα σχετικά δελτία των μέσων ενημέρωσης και 
όταν παρίσταται ανάγκη, λόγω διακοπής συγκοινωνιών 
μέσω πορθμείων ή άλλων θέσεων, λαμβάνουν τα ανα¬ 
γκαία μέτρα (αναβολή δρομολογίων, ενημέρωση του επι¬ 
βατικού κοινού κατά το χρόνο αναχωρήσεως κ.λ.π.) προς 
αποφυγή οποιασδήποτε ταλαιπωρίας του επιβατικού κοι¬ 
νού που είναι δυνατόν να προληφθεί. 

ιθ. Επιστρέφουν το 70% της τιμής του εισιτηρίου στον 
επιβάτη σε περίπτωση που ακυρώσει την κράτηση της θέ- 
σεως σε δρομολόγιο υπεραστικής γραμμής 8 ώρες του¬ 
λάχιστον προ της αναχωρήσεως, ή το 50% σε περίπτωση 
που ακυρώσειτην κράτηση της θέσεως εντός 8 ωρών προ 
της ώρας αναχωρήσεως. 

κ. τροποποιούν τα εισιτήρια, αντί της προηγούμενης 
ακύρωσης, όσον αφορά τη ημερομηνία του ταξιδιού ήτα 
μεταβιβάζουν σε άλλα πρόσωπα χωρίς καμία επιβάρυνση 
των προσώπων αυτών (επιβαλλομένης στην περίπτωση 
μεταβιβάσεως κανονικού εισιτηρίου σε πρόσωπο το 
οποίο δικαιούται εισιτήριο μειωμένης τιμής ή ελευθέρας 
διακινήσεως της επιστροφής των αντιστοίχων χρημάτων 
στον αρχικό κάτοχο του εισιτηρίου). Εφόσον σε κάθε πε¬ 
ρίπτωση (ακύρωσης ή μεταβολής του προορισμού ή δρο¬ 
μολογίου ή αλλαγής επιβάτου ή αλλαγής ημερομηνίας) 
υπάρχει θεώρηση επί του εισιτηρίου από τον αρμόδιο 
υπάλληλο του ΚΤΕΛ και μόνον. 

κα. Αναρτούν τον Χ.Υ.Κ. σε εμφανή σημεία των σταθμών 
και πρακτορείων άφιξης και αναχώρησης λεωφορείων 
όσο και μέσα σε αυτά καιτον διαθέτουν στο επιβατικό κοι¬ 
νό με κάθε πρόσφορο μέσο. 

Άρθρο 2 

Υποχρεώσεις προσωπικού 

Το προσωπικό των συγκοινωνιακών φορέων, καθώς και 
οι ιδιοκτήτες λεωφορείων που υπάγονται εξαιτίας της ερ- 

γασίας τους σε μία από τις κατηγορίες του προσωπικού 
οφείλουν: 

α. Να έχουν ευπρεπή εμφάνιση και να φέρουν την ειδι¬ 
κή στολή για όσους επιβάλλεται, κατά την ώρα της Υπη¬ 
ρεσίας διατηρημένη σε καλή κατάσταση. 

β. Να συμπεριφέρονται προς το επιβατικό κοινό με ευ¬ 
γένεια, σοβαρότητα και προθυμία και να φροντίζουν για 
την πλήρη και άμεση εξυπηρέτησή του. 

γ. Να επιδεικνύουν ιδιαίτερη επιμέλεια και προσοχή 
όταν πρόκειται για εμποδιζόμενα άτομα (ηλικιωμένα πρό¬ 
σωπα, έγκυες γυναίκες και άτομα με ειδικές ανάγκες). 

δ. Να δίδουν με προθυμία κάθε χρήσιμη πληροφορία 
που ανάγεται στην αρμοδιότητά τους, ιδίως για τα δρο¬ 
μολόγια, αφίξεις αναχωρήσεις λεωφορείων κ.λ.π. 
ε. Να μην καπνίζουν κατά τη διάρκεια του δρομολογίου, 
στ. Να επιμελούνται με υπευθυνότητα της παραλαβής 
και παράδοσης των αποσκευών των επιβατών και των 
ασυνόδευτων μικροδεμάτων. 

ζ. Οι ελεγκτές των εισιτηρίων να επιδεικνύουν την υπη¬ 
ρεσιακή τους ταυτότητα κατά τη διάρκεια του ελέγχου. 

η. Οι οδηγοί των λεωφορείων να τοποθετούντο ονομα¬ 
τεπώνυμό τους σε ορισμένη θέση και να αλλάζουν την 
οθόνη του λεωφορείου. 

θ. Να μεριμνούν ώστε οι επιβάτες να μην ανοίγουν τα 
παράθυρα του λεωφορείου όταν λειτουργεί ο κλιματι¬ 
σμός ή όταν αντιτίθενται άλλοι επιβάτες σε αυτό. 

ι. Να μην επιτρέπουν στους επιβάτες να προβαίνουν σε 
οποιαδήποτε ενέργεια που μπορεί να προκαλέσει φθορά 
στο λεωφορείο. 

ια. Να μην επιτρέπουν στους επιβάτες να καπνίζουν μέ¬ 
σα στο λεωφορείο. 

ιβ. Να συνιστούν στους επιβάτες να παραχωρούν τη θέ¬ 
ση τους σε άτομα που χρήζουν βοήθειας (έγκυες, ηλικιω¬ 
μένοι, άτομα με ειδικές ανάγκες) κατά τη διάρκεια δρο¬ 
μολογίων με λεωφορεία στα οποία επιτρέπεται η 
μεταφορά όρθιων επιβατών. 

Άρθρο 3 

Δικαιώματα καταναλωτών καθώς και 
αποζημίωσης αυτών 

1. Αναφορές πολιτών για παραβάσεις των υποχρεώσε¬ 
ων που καθορίζονται με την παρούσα και τον κανονισμό 
του προσωπικού των συγκοινωνιακών φορέων υποβάλ¬ 
λονται στην αρμόδια υπηρεσία Μεταφορών και Επικοινω¬ 
νιών της Νομαρχιακής Αυτοδιοίκησης, όπου η έδρα του 
συγκοινωνιακού φορέα, η οποία τις παραπέμπει στα αρ¬ 
μόδια όργανα που ορίζουν οι διατάξεις και κανονισμοί του 
άρθρου 4 της παρούσης για την επιβολή των προβλεπό- 
μενων κυρώσεων με αιτιολογημένη απόφασή τους. 

2. Κάθε συγκοινωνιακός φορέας υποχρεούται στην 
αποζημίωση των καταναλωτών για τις εξής περιπτώσεις: 

α. Γ ια απώλεια αποσκευών ποσό ελάχιστης αποζημίω¬ 
σης 30 €. 

β. Γ ια απώλεια ασυνόδευτων μικροδεμάτων ποσό ελά¬ 
χιστης αποζημίωσης 15 €. 

γ. Γ ια μη παραλαβή επιβάτη υπαιτιότητας του συγκοι¬ 
νωνιακού φορέα από αφετηρία ή προκαθορισμένη στάση 
το τριπλάσιο της αξίας του εισιτηρίου. 

Άρθρο 4 

Παραβάσεις - κυρώσεις 

1. Στα διοικητικά όργανα των φορέων παροχής συγκοι¬ 
νωνιακών έργου και στους ιδιοκτήτες λεωφορείων που 


παραβαίνουν τις διατάξεις της παρούσας επιβάλλονται 
διοικητικές κυρώσεις σύμφωνα με το άρθρο 17 του 
Ν.2963/2001. 

3. Στο προσωπικό των φορέων παροχής συγκοινωνια¬ 
κού έργου επιβάλλονται ποινές που προβλέπει ο κανονι¬ 
σμός αυτών, όπως ισχύει κάθε φορά, ανάλογα με τη βα¬ 
ρύτητα της παράβασης και διοικητικό πρόστιμο σύ μφωνα 
με την παράγραφο 3 του άρθρου 14 και του άρθρου 17 
του Ν.2963/2001. 

Άρθρο 5 

Η ισχύς της απόφασης αυτής αρχίζει από τη δημοσίευ¬ 
σή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 26 Ιουνίου 2002 

Ο ΥΠΟΥΡΓΟΣ 

X. ΒΕΡΕΛΗΣ 
-♦- 

Αριθ. οικ. Β 36933/2804 (4) 

Εξίσωση συνθηκών εκμετάλλευσης λεωφορείων ΚΤΕΑ 

Ο ΥΠΟΥΡΓΟΣ ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

Έχοντας υπόψη τις διατάξεις: 
α) Του άρθρου 30 του Ν. 2963/2001 (Α' 268), 
β) του άρθρου 29ατου Ν. 1558/85 (Α' 137) «Κυβέρνηση 
και κυβερνητικά όργανα», όπως συμπληρώθηκε με το άρ¬ 
θρο 27του Ν. 2801/92 (ΑΊ54) καιαντικαταστάθηκεμετην 
παράγραφο 2ατου άρθρου 1 του Ν. 2469/97 (Α' 38), 
γ) το γεγονός ότι από τις διατάξεις της απόφασης αυ¬ 
τής δεν προκαλείται δαπάνη σε βάρος του κρατικού προ¬ 
ϋπολογισμού. αποφασίζουμε: 

Άρθρο 1 

"ΕΞΙΣΩΣΗ ΣΥΝΘΗΚΩΝ 
ΕΚΜΕΤΑΛΛΕΥΣΗΣ ΛΕΩΦΟΡΕΙΩΝ ΚΤΕΑ" 

1. Κάθε ΚΤΕΑ που εκμεταλλεύεται υπεραστικές ή υπε¬ 
ραστικές και αστικές λεωφορειακές γραμμές, μεριμνά να 
πραγματοποιούν όλα τα λεωφορεία, που είναι ενταγμένα 
στη δύναμή του, ίσο αριθμό χιλιομέτρων και με τις παρα¬ 
κάτω ειδικές διακρίσεις: 

α) Στα λεωφορεία ηλικίας μέχρι και οκτώ (8) ετών, αντι¬ 
στοιχούν είκοσι στα εκατό (20%) περισσότερα πλασματι¬ 
κά χιλιόμετρα από τα λεωφορεία ηλικίας άνω των εικοσι- 
πέντε (25) ετών. 

β) Στα λεωφορεία ηλικίας άνω των οκτώ (8) ετών έως και 
είκοσι (20) ετών, αντιστοιχούν δεκαπέντε σταεκατό (15%) 
περισσότερα πλασματικά χιλιόμετρα από τα λεωφορεία 
ηλικίας άνω των εικοσιπέντε (25) ετών. 

γ) Σα λεωφορεία ηλικίας άνω των είκοσι (20) ετών έως 
και εικοσιπέντε (25) ετών, αντιστοιχούν δέκα στα εκατό 
(10%) περισσότερα πλασματικά χιλιόμετρα από τα λεω¬ 
φορεία ηλικίας άνω των εικοσιπέντε (25) ετών. 

δ) Τα λεωφορεία ηλικίας άνω των εικοσιπέντε (25) ετών 
παίρνουν μόνο τα πλασματικά χιλιόμετρα χωρίς προσαύ- 
ξηση. 

ε) Τα λεωφορεία κλάσης "2" (μικρολεωφορεία) εξισώ¬ 
νονται με την πραγματοποίηση ογδόντα στα εκατό (80%) 
των πλασματικών χιλιομέτρων που πραγματοποιούν τα 
λεωφορεία της ίδιας ηλικίας των μεγαλύτερων κλάσεων. 

Από τη διάκριση αυτή εξαιρούνται τα τύπου Ε' και πα¬ 
ρεμφερούς τύπου Ε' τριάντα θέσεων και άνω λεωφορεία 
για τα οποία εφαρμογή έχουν οι λοιπές διατάξεις της πα¬ 
ρούσας παραγράφου. 

2. Με την επιφύλαξη της παραγράφου 1 του παρόντος 

λεωφορεία που είναι εφοδιασμένα με σύστημα κλιματι¬ 
σμού (ψύξη) εκτελούν, κατά την περίοδο από 1ης Ιουνίου 
έως 30ης Σεπτεμβρίου κάθε έτους, τρία τοις εκατό (3%) 
περισσότερα πλασματικά χιλιόμετρα από αυτά που εκτέ- 
λεσε κατά μέσο όρο, καθ’ όλο το προηγούμενο έτος ένα 
λεωφορείο της ίδιας κλάσης χωρίς σύστημα κλιματισμού. 

3. Η παραπάνω εξίσωση γίνεται με την καθιέρωση για κά¬ 
θε λεωφορείο, δρομολογίων σε μία ή περισσότερες γραμ¬ 
μές και με ένα τρόπο που αποφεύγονται, κατά το δυνατόν, 
ή που περιορίζονται στο ελάχιστο, οι διανυκτερεύσεις εκτός 
έδρας, οι υπερωριακές απασχολήσεις του προσωπικού, η 
χρονικά άνιση απασχόληση των λεωφορείων και η πραγμα¬ 
τοποίηση χιλιομέτρων έξω από τα κανονικά δρομολόγια. 

4. Ειδικάγιαταλεωφορείαπου ανήκουν στην ιδιοκτησία 
Εταιρειών, οι οποίες έχουν συσταθεί σύμφωνα με τις δια¬ 
τάξεις του άρθρου 29 του Ν. 588/77, επιτρέπεται η εξίσω¬ 
ση των χιλιομέτρων να γίνεται ενιαία γιατο σύνολο των λε¬ 
ωφορείων της Εταιρίας με την έννοια ότι, τα χιλιόμετρα 
που δεν πραγματοποιεί ένα λεωφορείο της εταιρίας, μπο¬ 
ρεί να τα πραγματοποιεί κάποιο άλλο λεωφορείο αυτής. 

5. Κάθε ΚΤΕΛτο οποίο εκμεταλλεύεται μόνο αστικές λε- 
ωφορειακές γραμμές μεριμνά για τη μεταξύ των ενταγ- 
μένων σ’ αυτό λεωφορείων, κατά το δυνατό και με ανοχή 
± 5%, εξίσωση των πλασματικών χιλιομέτρων. Η εξίσωση 
αυτή μπορεί να γίνεται με κυκλωματική εργασία. Ειδικάτα 
ενταγμένα σε ΚΤΕΛ λεωφορεία της παραγράφου αυτής, 
τα οποία ανήκουν σε εταιρίες που έχουν συσταθεί σύμ¬ 
φωνα μετις διατάξεις του άρθρου 29του Ν. 588/1977, επι¬ 
τρέπεται να μην εξισώνονται μεταξύ τους από την άποψη 
των πλασματικών χιλιομέτρων, αρκεί τα χιλιόμετρα που 
δεν θα πραγματοποιήσει ένα λεωφορείο της Εταιρίας να 
τα πραγματοποιήσει κάποιο άλλο αυτής (Εταιρείας). 

6. Η εξίσωση των χιλιομέτρων του άρθρου αυτού δεν 
ισχύει για τα λεωφορεία που ανήκουν κατά ακέραια μο¬ 
νάδα στο νομικό πρόσωπο του ΚΤΕΛ. 

7. Το μέσο έργο (πλασματικά χιλιόμετρα) που πρέπει να 
εκτελεί ένα λεωφορείο για εξίσωση χιλιομέτρων, σύμφω¬ 
να με τις διατάξεις του παρόντος άρθρου, μέσα στη δια¬ 
χειριστική περίοδο, καθορίζεται σαν γινόμενο, του συντε¬ 
λεστή πλασματικών χιλιομέτρων που του αντιστοιχεί 
ανάλογα με τη κλάση και την ηλικία και της τιμής της πα¬ 
ράστασης που έχει αριθμητή το σύνολο των πλασματικών 
χιλιομέτρων του ΚΤΕΛ στην ίδια περίοδο (εκτός από τα 
πλασματικά χιλιόμετρα που εκτελούν τα λεωφορεία που 
ανήκουν κατά ακέραια μονάδα στο ΚΤΕΛ) και παρονομα¬ 
στή το σύνολο των αντιστοίχων συντελεστών πλασματι¬ 


κών χιλιομέτρων όλων των λεωφορείων που δεν ανήκουν 
κατά ακέραια μονάδα στο ΚΤΕΛ. 

8. Αν το έργο που πραγματοποίησε κάθε λεωφορείο σε 
μια διαχειριστική περίοδο (η διαχειριστική περίοδος είναι 
τρεις (3) μήνες) δεν συμπίπτει με το έργο που του αναλο¬ 
γεί σύμφωνα με την προηγούμενη παράγραφο τότε: 

α) Τα επί πλέον πλασματικά χιλιόμετρα (χρεωστικά) με- 
ταφέρονται και θεωρείται ότι πραγματοποιήθηκαν στην 
επόμενη διαχειριστική περίοδο και 
β)Τα πλασματικά χιλιόμετρα που υπολείπονται (πιστωτι¬ 
κά) θεωρείται ότι πραγματοποιήθηκαν και αφαιρούνται 
από τα πλασματικά χιλιόμετρα που θα πραγματοποιηθούν 
στην επόμενη διαχειριστική περίοδο. Το ΚΤΕΛ μεριμνά, 
από την μια διαχειριστική περίοδο στην άλλη, να εκτελού- 
νται ανάλογα περισσότερα ή λιγότερα πλασματικά χιλιό¬ 
μετρα με αποτέλεσμα να μειώνονται τα χρεωπιστωτικά 
ώστε μέσα στο ημερολογιακό έτος (τέσσερις (4) διαχειρι¬ 
στικές περίοδοι) να επιτυγχάνεται η χιλιομετρική εξίσωση. 

Απώλειες θεωρούνται τα πλασματικά χιλιόμετρα που 
δεν πραγματοποιήθηκαν από υπαιτιότητα του ιδιοκτήτη 
(δεν εκτελέσθηκαν τα καθορισμένα δρομολόγια για λό¬ 
γους επισκευής του λεωφορείου ή για άλλη αιτία) τα 
οποία προσαυξανόμενα κατά τριάντα στα εκατό (30%) 
αφαιρούνται από τα πληρωτέα (πλασματικά χιλιόμετρα). 

Ως απώλεια, σε περίπτωση άρνησης του ιδιοκτήτη για 
εκτέλεση δρομολογίων, καταλογίζεται η αντιστοιχούσα 
στη μέση ημερήσια χιλιομετρική διάνυση, κατά κλάσεις 
λεωφορείων, που λαμβάνεται κατά το χρονικό διάστημα 
της αντίστοιχης διαχειριστικής περιόδου. 

Στο τέλος της τέταρτης διαχειριστικής περιόδου, εφό¬ 
σον τα χρεωστικά πιστωτικά πλασματικά χιλιόμετρα είναι 
κάτω του πέντε στα εκατό (5%) των ετησίων πλασματικών 
χιλιομέτρων μεταφέρονται αντίστοιχα (συν ή πλην) στην 
πρώτη διαχειριστική περίοδο του επομένου έτους. 

Για τα πλασματικά χιλιόμετρα που πραγματοποιούνται 
πέραντου πέντε στα εκατό (5%) καταβάλλονται ανάλογα οι 
λειτουργικές δαπάνες των λεωφορείων που τα πραγματο¬ 
ποίησαν, το δε υπόλοιπο ποσό που αντιστοιχεί στην από¬ 
σβεση κεφαλαίου, κέρδος κ.λ.π υπολογίζεται με βάση τον 
ετήσιο συντελεστή μερίσματος και κατανέμεται ανάλογα 
στα λεωφορεία που πραγματοποίησαν τα περισσότερα ή 
λιγότερα χιλιόμετρα πέραν του πέντε στα εκατό (5%). 

Οι παραπάνω λειτουργικές δαπάνες υπολογίζονται 
σύμφωνα με τον παρακάτω πίνακα. 


ΠΙΝΑΚΑΣ ΛΕΙΤΟΥΡΓΙΚΩΝ ΔΑΠΑΝΩΝ 


ΚΛΑΣΗ 

«6» 

ΚΛΑΣΗ 

«5» 

ΚΛΑΣΗ 

«4» 

ΚΛΑΣΗ 

«4» 

ΚΛΑΣΗ 
«3» & «2» 

ΚΛΑΣΗ 

«2» 

Υ-Δ 

Η-Δ 

Α-ΑΡ 

Α-Δ 

Υ1, Υ2,Β 100, 
Υ-5, Η-5, 

Α-5 

Υ-50 

Η-50 

Α-100 

Υ4, Α, Α11, 
Η4 

Υ-40 

Η-40 

Α-80 

Δ, ΔΕ, Ε, 

Παρ. Ε τριάντα (30) 
θέσεων & άνω 

(συμπεριλαμβανομένων 
και των αντίστοιχων 
τύπων λεωφορείων που 
ανήκουν στη κλάση «2» 
και είχαν χαρακτηρισθεί 
ως μικρολεωφορεία) 

Σ3 — Σ3α 

Παρ. Ε' 
κάτω των 
τριάντα (30) 
θέσεων 

Υ-3, Η-3, Α-3 
Αστικό 

Μικρολεωφορείο 
Α-5, Η-30, Υ-30 
ΚΛΑΣΗ «2» 

ΤΙ -Τ2 

ΜΛ- 24 

ΜΛ-12 

έως 

ΜΛ-18 

Υ-2, Η-2 
Α-2, Υ-20 

Λ =0,500- 
| Πλ-Τκ 

Δ=0,450-Πλ· 

Τκ 

Δ=0,400· 

Πλ·Τκ 

Δ= 0,350 ·Πλ·Τκ 

Δ=0,300·Πλ·Τκ 

Δ=0,280· 

Πλ-Τκ 


— _ 1- ~ " _ I · * ,ν _!_I_ ( X 1Λ- X Κ _) 

Όπου Δδαπάνες σε Ευρώ, Πλ πλασματικά χιλιόμετρα, Τκ τιμή καυσίμου σε Ευρώ ανάλίτρο. 

Στην περίπτωση που στο τέλος της τέταρτης διαχειρι¬ 
στικής περιόδου ένα ή περισσότερα λεωφορεία έχουν 
πραγματοποιήσει πλασματικά χιλιόμετρα τα οποία υπο¬ 
λείπονται περισσότερο από 5% του μέσου έργου των ετη¬ 
σίων πλασματικών χιλιομέτρων ενός λεωφορείου της 
κλάσης των και τα χιλιόμετρα αυτά τα έχουν πραγματο¬ 
ποιήσει περισσότερα λεωφορεία των οποίων το ετήσιο 
έργο δεν υπερβαίνει τα 5% του μέσου ως άνω έργου των 
πλασματικών χιλιομέτρων, ώστε να μπορεί να εφαρμο- 
σθεί η διάταξη του προηγουμένου εδαφίου της παραγρά¬ 
φου αυτής, τότε τα υπολειπόμενα χιλιόμετρα των λεωφο¬ 
ρείων αυτών θα μεταφέρονται και θα πραγματοποιούνται 
στα δύο (2) πρώτα διαχειριστικά τρίμηνα το επομένου 
έτους. 

9. Για να διευκολύνεται η εξίσωση των πλασματικών χι¬ 
λιομέτρων που πραγματοποιούν τα λεωφορεία ενός 
ΚΤΕΛ, και για την καλύτερη εξυπηρέτηση του επιβατικού 
κοινού, επιτρέπεται να δρομολογούνται προσωρινά, με 
απόφαση του Δ.Σ. του ΚΤΕΛ που κοινοποιείται στον αρ¬ 
μόδιο για την εποπτεία νομάρχη, υπεραστικά λεωφορεία 
σε αστικές γραμμές κυρίως στις ακραίες συνοικίες και 
αντίστροφα. Με τον τρόπο αυτό εξυπηρετούνται συγκοι¬ 
νωνιακές ανάγκες αιχμών ή άλλες έκτακτες ανάγκες οι 
οποίες δεν μπορούν να εξυπηρετηθούν διαφορετικά. 

10. Για την εφαρμογή των διατάξεων του άρθρου αυτού 
και του άρθρου 2 της παρούσας, ηλικία του λεωφορείου 
είναι αυτή που προκύπτει με βάση το έτος κατασκευής 
του πλαισίου του λεωφορείου, του έτους αυτού μη συ¬ 
μπεριλαμβανομένου. 

Άρθρο 2 

«ΚΑΤΑΝΟΜΗ ΣΤΑ ΕΝΤΑΓΜΕΝΑ ΣΤΟ ΚΤΕΛ ΛΕΩΦΟΡΕΙΑ 
ΤΩΝ ΕΙΣΠΡΑΞΕΩΝ ΚΑΙ ΤΩΝ ΥΠΟΧΡΕΩΣΕΩΝ ΤΟΥ» 

Η κατανομή των εσόδων και δαπανών του ΚΤΕΛ σε κά¬ 
θε διαχειριστική περίοδο καθώς και η σχετική χρέωση και 
πίστωση της μερίδας κάθε λεωφορείου διενεργείται σύμ¬ 
φωνα μετά οριζόμενα στις επόμενες παραγράφους: 

1. Από τις συνολικές ακαθάριστες εισπράξεις του ΚΤΕΛ 
(από εισιτήρια, αποσκευές, εκδρομές κ.λ.π.) αφαιρούνται 
οι παρακάτω δαπάνες: 

α) Αποδοχές και λοιπές αποζημιώσεις του προσωπικού 
και αναλυτικότερα, οι τακτικές αποδοχές όλου του προ¬ 
σωπικού εκτός από τους οδηγούς, οι τακτικές αποδοχές 
όλων των οδηγών δεύτερης φυλακής και εφεδρικής δύ¬ 
ναμης. Οι πρόσθετες αποδοχές (υπερωρίες, αποζημιώ¬ 
σεις για νυκτερινή εργασία, προσαυξήσεις εξαιρέσιμων 
κ.λ.π.) όλου του προσωπικού που απασχολείται στο ΚΤΕΛ 
συμπεριλαμβανομένων και των οδηγών, οι αποζημιώσεις 
των απολυομένων και συνταξιοδοτού μενών εκτός από 
τους οδηγούς που δεν είναι υπάλληλοι του ΚΤΕΛ. Οι ερ- 
γοδοτικές εισφορές στα οικεία ασφαλιστικά ταμεία (πλην 
ΤΣΑ) το χαρτόσημο και ΟΓΑ όλου του προσωπικού εξαι- 
ρουμένων μόνον εκείνων που αναλογούν στις τακτικές 
αποδοχές των οδηγών πρώτης φυλακής λεωφορείων 
ενταγμένων στη δύναμη υπεραστικών ΚΤΕΛ, οι στολές 
του προσωπικού κινήσεως, οι προμήθειες των πρακτό¬ 
ρων και οι αποζημιώσεις των Νομικών Συμβούλων. 

β) Φόροι, τέλη, εισφορές, Φ.Κ.Ε., τέλη διοδίων, κυκλο¬ 
φορίας, σταθμεύσεως, Δήμων, εισφορά του άρθρου 4 
του Ν. 984/1979 (ΦΕΚ 244 Α/27-10-79). 

γ) Τα έξοδα διοικήσεως που αφορούν ενοίκια, τηλέφω¬ 
να, θέρμανση, φωτισμό, έπιπλα και σκεύη, έντυπα, γρα¬ 


φική ύλη, καθαριότητα, δικαστικά, εράνους, βοηθήματα, 
γενικά δημόσιες σχέσεις, αμοιβή οργάνων διοικήσεως 
ΚΤΕΛ, συντήρηση κτιρίων, έξοδα δημιουργίας σταθμών, 
περιπτέρων, στάσεων, καθώς επίσης για τις κάθε είδους 
λοιπές δαπάνες που προβλέπονται στους προϋπολογι¬ 
σμούς των ΚΤΕΛ, οι οποίοι έχουν εγκριθεί από τις Γ ενικές 
Συνελεύσεις. 

δ) Επιπλέον, κατά την περίοδο από 1 Απριλίου και μέχρι 
30 Σεπτεμβρίου κάθε έτους, συνολικό ποσό που αντιπρο¬ 
σωπεύει για όλα τα λεωφορεία του ΚΤΕΛ (Αστικού ή Υπε¬ 
ραστικού), που είναι εφοδιασμένα με σύστημα κλιματι¬ 
σμού (ψύξη), το κόστος της επιπλέον δαπάνης για την 
απόσβεση και τη λειτουργία του. 

Το αναλογούν ποσό, που καταβάλλεται σε κάθε ως άνω 
λεωφορείο υπολογίζεται ως εξής: 

Κ= Ο,ΙδΔΕυρώ 

Όπου: 

Κ= κόστος των επιπλέον λειτουργικών δαπανών και 
απόσβεσης του συστήματος κλιματισμού (ψύξη) 

Δ= δαπάνες σε Ευρώ, κατά κλάση λεωφορείου, οι οποί¬ 
ες υπολογίζονται σύμφωνα με τον πίνακα λειτουργικών 
δαπανώντης παραγράφου 8 του άρθρου 1 της παρούσας 
απόφασης. 

Γ ια τον υπολογισμό αυτό λαμβάνονται τα πλασματικά 
χιλιόμετρα (πλ) που πραγματοποιεί το λεωφορείο μέσα 
στο προαναφερόμενο χρονικό διάστημα. 

Η διαπίστωση της εγκατάστασης και της κανονικής λει¬ 
τουργίας του συστήματος κλιματισμού κατά την διάρκεια 
των δρομολογίων γίνεται με ευθύνη του ΔΣ του ΚΤΕΛ. 

Το υπόλοιπο που απομένει, μετά την αφαίρεση των πα¬ 
ραπάνω δαπανών από το σύνολο των ακαθάριστων ει¬ 
σπράξεων, αποτελεί το συνολικό μέρισμα που θα μοιρα¬ 
στεί στους μετόχους. 

2. Γ ια κάθε λεωφορείο αστικό ή υπεραστικό λαμβάνου¬ 
με τα χιλιόμετρα που πραγματοποίησε κατά γραμμή, τα 
πολλαπλασιάζουμε με το συντελεστή βατότητας της 
γραμμής και αθροίζουμε τα γινόμενα, με τον τρόπο αυτό 
προσδιορίζεται το σύνολο των πλασματικών χιλιομέτρων 
κάθε λεωφορείου μέσα στη διαχειριστική περίοδο. 

Συντελεστής βατότητας γραμμής είναι ο συντελεστής ο 
οποίος καθορίζεται ποσοστιαία από το μήκος της δια¬ 
δρομής που μπορεί να πραγματοποιήσει ένα λεωφορείο 
σε ένα δρόμο συγκριτικά με την αντίστοιχη διάνυση σε 
εθνική οδό ομαλού εδάφους με τις ίδιες οικονομικές επι¬ 
βαρύνσεις (καύσιμα, λιπαντικά, ελαστικά, συντήρηση). 

Ο συντελεστής βατότητας καθορίζεται για κάθε γραμ¬ 
μή ή τμήμα γραμμής, από τον αρμόδιο Νομάρχη μετά 
σχετική μελέτη και εισήγηση του προϊσταμένου της υπη¬ 
ρεσίας Μεταφορών και Επικοινωνιών και της Δ/νσης Τε¬ 
χνικών Υπηρεσιών του νομού και σχετική γνώμη του 
ΚΤΕΛ. 

Ο συντελεστής βατότητας παίρνει την τιμή 1 για την 
εθνική οδό ομαλού πεδινού εδάφους και τις τιμές 1,05, 
1,10, 1,15, 1,20, 1,25, 1,30, 1,35, 1,40, 1,50, 1,60, 1,70, 
1,80, ανάλογα με τις ειδικές συνθήκες και τις δυσχέρειες 
που παρουσιάζει η κάθε γραμμή. 

Σε πολύ εξαιρετικές περιπτώσεις και μετά από αιτιολο¬ 
γημένη απόφαση του Νομάρχη ο συντελεστής βατότητας 
μπορεί να πάρει την τιμή 2,2. 

Για τον καθορισμό του συντελεστή βατότητας λαμβά- 
νονται υπόψη τα παρακάτω στοιχεία: 

α) Η μέση ταχύτητα που επιτυγχάνεται κατά την πραγ¬ 
ματοποίηση διαδρομής (στον καθορισμό της μέσης τα- 

χύτητας συνυπολογίζεται και ο χρόνος επιβιβάσεως και 
αποβιβάσεως των επιβατών). 

β) Το είδος της οδού (εθνική, επαρχιακή, δημοτική, κοι¬ 
νοτική) 

γ) Η μορφολογία του εδάφους (πεδινό, ορεινό) 
δ) Γεωμετρικά στοιχεία οδού (κατά μήκος και εγκάρσιες 
κλίσεις, καμπυλότητα, πλάτος κ.λ.π.) 

ε) Ποιότητα οδοστρώματος, ασφαλτοστρωμένο, χαλι- 
κόστρωτο, χωμάτινο. 

στ) Πληρότητα των λεωφορείων κατά την εκτέλεση 
δρομολογίων στην εξεταζόμενη γραμμή. 

Στα ΚΤΕΛ που εκμεταλλεύονται μόνο αστικές λεωφο- 
ρειακές γραμμές και η εξίσωση γίνεται μόνο με κυκλωμα- 
τική εργασία, ο συντελεστής βατότητας για όλες τις 


γραμμές λαμβάνει την τιμή 1. Αποφάσεις των Νομαρχών 
που εκδόθηκαν σύμφωνα με τα ανωτέρω εξακολουθούν 
να ισχύουν. Με όμοια απόφαση, σε περίπτωση μεταβολής 
ενός ή περισσοτέρων από τα παραπάνω στοιχεία ο συ¬ 
ντελεστής βατότητας της γραμμής τροποποιείται ανάλο¬ 
γα. 

3. Με βάση τα πλασματικά χιλιόμετρα προσδιορίζεται ο 
συντελεστής μερίσματος κάθε λεωφορείου, ο οποίος εί¬ 
ναι γινόμενο του αριθμού των πλασματικών χιλιομέτρων 
επί τον συντελεστή δαπανών του λεωφορείου. 

Ο συντελεστής δαπανών είναι συνάρτηση της κλάσης 
καιτύπου και της ηλικίας του λεωφορείου, όπως φαίνεται 
στον παρακάτω πίνακα. 


ΠΙΝΑΚΑΣ ΣΥΝΤΕΛΕΣΤΩΝ ΔΑΠΑΝΩΝ ΛΕΩΦΟΡΕΙΟΥ ΚΑΤΑ 
ΚΛΑΣΗ ΚΑΙ ΤΥΠΟ ΚΑΙ ΗΛΙΚΙΑ 


ΚΛΑΣΗ 

«6» 

ΚΛΑΣΗ 

«5» 

ΚΛΑΣΗ 

«4» 

ΚΛΑΣΗ 

«4» 

ΚΛΑΣΗ 
«3» & «2» 

ΚΛΑΣΗ 

«2» 

Υ-Α 

Η-Δ 

Α-Δ 

Α-ΑΡ 

Υ1, Υ2, 

Β 100, Υ-5, 

Η-5, Α-5 

Υ-50 

Η-50 

Α-100 

Υ4, Α, Α11, 

Υ-4(πληνΕ') 

Α-4 

Υ-40 

Η-40 

Α-80 

Δ, ΔΕ, Ε, παρ. Ε' 
(τριάντα θέσεων & 
άνω, 

συμπεριλαμβανομένων 
και των αντίστοιχων 
τύπων που ανήκουν 
στην κλάση «2» και 
είχαν χαρακτηρισθεί 
ως μικρολεωφορεία) 

Η-4 

Σ3 - Σ3α, 
παρ. Ε' 

(κάτω των 
τριάντα (30) 
θέσεων), 

Υ-3, Η-3, Α-3 
Α-50, Η-30, 

Υ-30 

Αστικό 

μικρολεωφορείο 
ΚΛΑΣΗ «2» 
ΜΛ-24 

Τ1-Τ2 

ΜΛ-12 

έως 

ΜΛ-18 

Υ-2, Η-2 
Α-2, 

Υ-20 

Μέχρι και οκτώ (8) ετών 

1,30 

1,25 

1,20 

1,15 

1,10 

1,05 


Ανω των οκτώ (8) ετών έως και είκοσι (20 

) ετών 


1,25 

1,20 

1,15 

1,10 

1,05 

1,00 

Άνω των είκοσι (20) ετών έως και εικοσιπέντε (25) ετών 

1,15 

1,12 

1,08 

1,03 

0,98 

0,93 

Ανω των εικοσιπέντε (25) ετών 

1,10 

1,05 

1 

0,95 

0,90 

0,85 


4.0 συντελεστής δαπανών δεν μεταβάλλεται κατά τη διάρ¬ 
κεια της διαχειριστικής περιόδου παρά μονάχα σε περίπτω¬ 
ση αντικαταστάσεωςτου λεωφορείου. Στην περίπτωση αυ¬ 
τή για τα πλασματικά χιλιόμετρα που πραγματοποίησε το 
λεωφορείο μέχρι την ημέρα αντικατάστασης ισχύει ο συ¬ 
ντελεστής δαπανών του παλαιού λεωφορείου και από την 


ημέρα αντικατάστασης ο συντελεστής δαπανών του νέου 
λεωφορείου. 

5. Ειδικά για τα λεωφορεία που είναι ενταγμένα σε ΚΤΕΛ 
που εκμεταλλεύονται μόνο αστικές λεωφορειακές γραμ¬ 
μές (Αστικά ΚΤΕΛ) καθορίζονται συντελεστές δαπανών 
κατά κλάση και ηλικία λεωφορείου, όπως φαίνονται στον 
παρακάτω πίνακα: 


ΠΙΝΑΚΑΣ ΣΥΝΤΕΛΕΣΤΩΝ ΔΑΠΑΝΩΝ ΛΕΩΦΟΡΕΙΟΥ κατά ΚΛΑΣΗ ΚΑΙ ΗΛΙΚΙΑ 


ΚΛΑΣΗ6 

I ΚΛΑΣΗ5 

ΚΛΑΣΗ 4 ! 

ΚΛΑΣΗ 3 


Για λεωφορεία μέχρι και οκτώ (8) ετών 

1,30 

1 1,25 

1,20 1 

1,05 


Άνω των οκτώ (8) ετών έως και είκοσι (20) ετών 

1,25 

! 1,20 

1,10 ! 

1,00 


Άνω των είκοσι (20) ετών έως και εικοσιπέντε (25) ετών 

1,20 

ί 1,15 

1,05 \ 

0,90 


Άνω των εικοσιπέντε (25) ετών 

1,15 

1 1,05 

0,90 | 

0,80 

6. Το συνολικό, για διανομή, μέρισμα πολλαπλασιαζό- 
μενο με το συντελεστή μερίσματος κάθε λεωφορείου 
και διαιρούμενο με το άθροισμα των αντίστοιχων συντε¬ 
λεστών όλων των λεωφορείων του ΚΤΕΛ δίνει το μέρι¬ 
σμα που αναλογεί στο λεωφορείο αυτό και μεταφέρεται 
στην πίστωση του λογαριασμού της μερίδας του. Πα¬ 
ράλληλα η μερίδα κάθε λεωφορείου χρεώνεται με τις τα¬ 
κτικές αποδοχές που καταβάλλει το ΚΤΕΛ στον οδηγό Α' 
φυλακής ο οποίος απασχολείται στο λεωφορείο αυτό 
και προκειμένου για οδηγούς λεωφορείων υπεραστικών 
ΚΤΕΛ με τις αντίστοιχες εργοδοτικές εισφορές και χαρ¬ 
τόσημο. 

7. Κατ’ εξαίρεση των οριζομένων στις παραγράφους Ια 
και 6του παρόντος άρθρου, προκειμένου περί ΚΤΕΛπου εκ¬ 
μεταλλεύονται μόνο αστικές γραμμές (αστικά ΚΤΕΛ), οι κα¬ 
ταβαλλόμενες από το ΚΤΕΛ στους δικαιούχους τακτικές 
αποδοχές των πόσης φύσεων οδηγών καθώς και οι αντί¬ 
στοιχες εργοδοτικές εισφορές στα οικεία Ασφαλιστικά Τα¬ 
μεία, το χαρτόσημο και οι εισφορές υπέρ ΟΓΑ βαρύνουντον 
λογαριασμό του αντίστοιχου λεωφορείου. Στις περιπτώ¬ 
σεις που ιδιοκτήτες λεωφορείου είναι περισσότεροι του 
ενός μέτοχοι (συνιδιοκτήτες), οι δαπάνες αυτές κατανέμο- 
νται στις μερίδες των μετόχων, εργοδοτώντων οδηγών ανά¬ 
λογα με τα ποσοστά συνιδιοκτησίας τους επί του λεωφο¬ 
ρείου. 

8. Στην κατανομή του μερίσματος συμμετέχουν και τα 
λεωφορεία στα οποία το ΚΤΕΛ είναι μέτοχος κατά πο¬ 
σοστό. Στις περιπτώσεις αυτές τα ΚΤΕΛ κατανέμουν 
στους άλλους συνιδιοκτήτες εκτός από το μέρισμα, 
ανάλογο ποσοστό των δαπανών λειτουργίας (καύσιμα, 
λιπαντικά, συντήρηση, ελαστικά) με χρέωση του ειδικού 
λογαριασμού εκμετάλλευσης του συγκεκριμένου λεω¬ 
φορείου. 

Στον ειδικό αυτό λογαριασμό χρεώνονται επίσης, ανά¬ 
λογα με το ποσοστό ιδιοκτησίας του ΚΤΕΛ και οι υπόλοι¬ 
πες δαπάνες που βαρύνουν κάθε λεωφορείο χωριστά, 
όπως είναι οι αποδοχές οδηγών, έξοδα ασφαλίσεως 
κ.λ.π. Τα υπόλοιπα των λογαριασμών αυτών (όταν το 
ΚΤΕΛ έχει ποσοστά ιδιοκτησίας σε περισσότερα από ένα 
λεωφορεία) μεταφέρονται σε ενιαίο λογαριασμό και το 
συνολικό αποτέλεσμα κατανέμεται σε όλους τους μετό¬ 
χους ανάλογα με τα μερίδια ιδιοκτησίας των. 

9. Στην περίπτωση που το ΚΤΕΛ έχει στην ιδιοκτησίατου 
ένα ή περισσότερα λεωφορεία, δημιουργεί για το καθένα 
από αυτά ξεχωριστό λογαριασμό εκμετάλλευσης. Οι λο¬ 
γαριασμοί αυτοί πιστώνονται με τα μερίσματα που ανα¬ 
λογούν στα αντίστοιχα λεωφορεία και χρεώνονται με την 
αναλογία των κοινών δαπανών και με τις δαπάνες λει¬ 
τουργίας τους. Τα υπόλοιπα των λογαριασμών αυτών με- 
ταφέρονται σε ενιαίο λογαριασμό και το τελικό αποτέλε¬ 
σμα κατανέμεται σε όλους τους μετόχους του ΚΤΕΛ 
ανάλογα μετά μερίδια ιδιοκτησίας τους. 

10. Τυχόν υπόλοιπα μετά τη διανομή του μερίσματος 
μεταφέρονται και προστίθενται στο μέρισμα της επόμε¬ 
νης διαχειριστικής περιόδου. 

Άρθρο 3 
ΙΣΧΥΣ 

1. Η ισχύς της απόφασης αυτής αρχίζει από την 1 Ιουλί¬ 
ου 2002. Από την ημερομηνία αυτή, τα άρθρα 16 και 17 
της αριθ. 42000/2030/81 καν. απόφασης του Υπουργού 
Συγκοινωνιών, όπως τροποποιήθηκαν, καταργούνται. 

2. Οι περιπτώσεις α, β, γ, και δ της παραγράφου 1 του 


άρθρου 1 καιοιπίνακεςτωνπαραγράφων3και5του άρ¬ 
θρου 2, της παρούσας, εφαρμόζονται μέχρι 31-12- 
2003. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 26 Ιουνίου 2002 

Ο ΥΠΟΥΡΓΟΣ 

X. ΒΕΡΕΛΗΣ 
-♦- 

Αριθ. οικ. Β36935/2806 (5) 

Αναγραφή ή ανάρτηση διαφημίσεων στα αστικά και υπε¬ 
ραστικά λεωφορεία των φορέων παροχής συγκοινω¬ 
νιακού έργου Ν.2963/2001 (Α' 268) 

Ο ΥΠΟΥΡΓΟΣ ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

Έχοντας υπόψη 

1. τις διατάξεις: 

α) της παραγράφου 3 του άρθρου 21 του Ν. 2963/2001 
(Α'268) και 

β) του άρθρου 29ατου Ν. 1558/85 (ΑΊ37) "Κυβέρνηση 
και κυβερνητικά όργανα", όπως αυτό προστέθηκε με το 
άρθρο 27του Ν. 2081/92 (ΑΊ54) και αντικαταστάθηκε με 
τηνπαράγραφο 2ατου άρθρου 1 του Ν. 2469/97 (ΑΊ25). 

2. Το γεγονός ότι από τις διατάξεις της απόφασης αυ¬ 
τής δεν προκαλείται δαπάνη σε βάρος του κρατικού προ¬ 
ϋπολογισμού, αποφασίζουμε: 

Επιτρέπεται η αναγραφή ή ανάρτηση διαφημίσεων στις 
εσωτερικές και εξωτερικές επιφάνειες (ολικά ή μερικά) 
των αστικών και υπεραστικών λεωφορείων και η εκμετάλ¬ 
λευση αυτών (διαφημίσεων) από τους φορείς παροχής 
συγκοινωνιακού έργου, με τους εξής όρους και προϋπο¬ 
θέσεις: 

1. Κάθε φορέας παροχής συγκοινωνιακού έργου δύνα- 
ται να συνάπτει συμβάσεις με διαφημιστικές επιχειρήσεις 
(φυσικά ή νομικά πρόσωπα). 

2. Το είδος της διαφήμισης, το θέμα, το λεκτικό, η καλ¬ 
λιτεχνική εκτέλεση και γενικά η εμφάνιση των διαφημίσε¬ 
ων υπόκειται στον έλεγχο της διοίκησης κάθε φορέα. 

3. Η επιλογή των λεωφορείων στα οποία θα αναγράφε¬ 
ται ή θα αναρτάται κάθε φορά η διαφήμιση, καθορίζεται 
από τη Γ ενική Συνέλευση των μετόχων, μετά από πρότα¬ 
ση της διοίκησης του φορέα. 

4. Απαγορεύεται η αναγραφή ή η ανάρτηση διαφημίσε¬ 
ων στις εσωτερικές και εξωτερικές επιφάνειες των αστι¬ 
κών και υπεραστικών λεωφορείων, εφόσον αυτές: 

α) Αντίκεινται στις διατάξειςτου Ν. 2251/1994 (ΑΊ91). 

β) Προσβάλλουν τη δημόσια αιδώ, τα χρηστά ήθη και τη 
δημόσια τάξη. 

γ) Είναι γενικά πολιτικού περιεχομένου. 

δ) Παρεμποδίζουν με οποιονδήποτε τρόπο την ασφαλή 
οδήγηση του λεωφορείου και την ορατότητα των επιβα¬ 
τών. 

Η ισχύς της απόφασης αυτής αρχίζει από τη δημοσίευ¬ 
σή της στην εφημερίδα της Κυβέρνησης. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 26 Ιουνίου 2002 

Ο ΥΠΟΥΡΓΟΣ 

X. ΒΕΡΕΛΗΣ 

Αριθ. 7424 (6) 

Τροποποίηση της αριθμ. 9600/ 6.9.2001 Απόφασης «Συ¬ 
γκρότηση Περιφερειακού Συμβουλίου Εθνικών Κλη¬ 
ροδοτημάτων». 

Η ΓΕΝΙΚΗ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΒΟΡΕΙΟΥ ΑΙΓΑΙΟΥ 

Έχοντας υπόψη: 

1) Τις διατάξεις του Ν.2503/1997 «Διοίκηση, οργάνωση, 
στελέχωση Περιφερειών» (ΦΕΚ 107/τ.Α/30.5.97). 

2) Τις διατάξεις του άρθρου 17 του Ν.2873/2000 «Φο¬ 
ρολογικές ελαφρύνσεις και απλουστεύσεις και άλλες δια¬ 
τάξεις» (ΦΕΚ 285/τ.Α/28.12.2002). 

3) Τις διατάξεις του άρθρου 2 του Ν. 2993/2002 «Τρο¬ 
ποποίηση διατάξεωντου Κώδικα Οργανισμού Δικαστικών 
υπαλλήλων» (ΦΕΚ 58/τ.Α/2002). 

4) Την αριθμ. 9600/6.9.2001 Απόφαση της Γενικής 
Γραμματέως της Περιφέρειας Β. Αιγαίου «Συγκρότηση 
Περιφερειακού Συμβουλίου Εθνικών Κληροδοτημάτων». 

5) Το αριθμ. 34625/30.04.2002 έγγραφο του Νομικού 
Συμβουλίου του Κράτους, αποφασίζουμε: 

Τροποποιούμε την ανωτέρω σχετική Απόφασή μας 
(αριθμ. 4) «Συγκρότηση Περιφερειακού Συμβουλίου Εθνι¬ 
κών Κληροδοτημάτων» και ορίζουμε ως Πρόεδρο του 


Συμβουλίου τον Τσιτσέλη Ευριπίδη Πάρεδρο του Ν.Σ.Κ. 
Τον Πρόεδρο απάντα ή κωλυόμενο αναπληρώνει η Χου- 
ντάλα Θεώνη. 

Κατά τα λοιπά ισχύει η προηγούμενη απόφασή μας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Μυτιλήνη, 10 Ιουνίου 2002 

Η Γ ενική Γ ραμματέας Περιφέρειας 
ΜΑΡΙΑ ΣΚΕΜΠΕΡΗ 

-♦- 

ΔΙΟΡΘΩΣΕΙΣ ΣΦΑΛΜΑΤΩΝ 

(7) 

Στην 261113/6.6.02 απόφαση του Υπουργού Γεωργίας 
«Μεταφορά αρμοδιοτήτων από τον Οργανισμό Βάμβα- 
κος στο Υπουργείο Γεωργίας» που δημοσιεύτηκε στο 
ΦΕΚ 754/Β/19.6.2002, διορθώνεται ο αριθμός πρωτοκόλ¬ 
λου: 

Από το εσφαλμένο «261113/6-6-02» . 

Στο ορθό «261112/6-6-02». 

(Από το Υπουργείο Γεωργίας) 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




